Diari Oficial de la Generalitat Valenciana


Sumari del DOGV 3466, del 01-04-1999 (1999/2915)

DECRET 45/1999, de 23 de març, del Govern Valencià, pel qual es modifica el Decret 61/1987, d'11 de maig, del Govern Valencià, pel qual s'acorda la constitució de la societat mercantil Institut Valencià d'Habitatge, SA.
---------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/03/23/45/dof/vci/html**

### Dades del document

Número de DOGV
:   3466

Data del DOGV
:   01-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2915


Data del document
:   23-03-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * Institut Valencià de l'Habitatge, SA
    * habitatge social
    * habitatge
    * societat anònima
    * reglament intern
    * ajuda a la construcció
    * legislació

DECRET 45/1999, de 23 de març, del Govern Valencià, pel qual es modifica el Decret 61/1987, d'11 de maig, del Govern Valencià, pel qual s'acorda la constitució de la societat mercantil Institut Valencià d'Habitatge, SA. [1999/X2915]
  
La Llei 3/1996, de 30 de desembre, de Mesures de Gestió i Organització de la Generalitat Valenciana, en l'article 5.1, sota la rúbrica «de la inversió pública en infraestructures en la Generalitat Valenciana», reconeix l'existència de societats mercantils amb participació majoritària de la Generalitat Valenciana de les seues entitats autònomes, l'objecte de les quals siga facilitar el finançament privat o d'altres administracions públiques en la construcció d'infraestructures públiques de titularitat de la Generalitat Valenciana. El mencionat article, en el paràgraf segon, indica que les relacions entre l'administració de la Generalitat Valenciana i les societats de referència es regulen per mitjà dels corresponents convenis, autoritzats pel Govern Valencià.
  
Mitjançant el Decret 61/1987, d'11 de maig, del Govern Valencià, s'acordà la creació de la societat mercantil Institut Valencià d'Habitatge, SA, que encara que, sotmesa en les seues relacions amb tercers al dret privat, està subjecta al directe control del Govern Valencià, a través de la Conselleria d'Obres Públiques, Urbanisme i Transports, i el seu objecte social és la rehabilitació i la promoció d'habitatges de protecció pública, així com totes aquelles activitats complementàries, accessòries i auxiliars que siguen necessàries al dit objecte.
  
Davant de la necessitat de portar a cap la construcció d'infraestructures públiques docents, i d'altres de titularitat de la Generalitat Valenciana, considerades complementàries de l'actuació en matèria d'habitatge i en matèria d'execució de plans d'urbanisme i programes d'actuació, es considera convenient que l'Institut Valencià de l'Habitatge, SA, puga actuar com una societat mercantil de les previstes en l'article 5 de la Llei 3/1996, de 30 de desembre, de Mesures de Gestió i Organització de la Generalitat Valenciana.
  
Per tot això, a proposta del conseller d'Obres Públiques, Urbanisme i Transports, després de la deliberació prèvia del Govern Valencià, en la reunió del dia 23 de març de 1999,
  
DECRETE
  
Article únic
  
Es modifica el Decret 61/1987, d'11 de maig, del Govern Valencià, pel qual s'acorda la constitució de la societat mercantil Institut Valencià de l'Habitatge, SA, i s'addiciona a l'article 3 del referit decret un apartat f), amb el text següent:
  
f) En especial podrà, després de l'autorització prèvia del Govern Valencià, subscriure convenis a l'empara d'allò que s'ha disposat en l'article 5 de la Llei 3/1996, de 30 de desembre, de Mesures de Gestió i Organització de la Generalitat Valenciana, per a facilitar el finançament i la construcció d'infraestructures públiques de titularitat de la Generalitat Valenciana, de manera especial respecte a la Conselleria de Cultura, Educació i Ciència, per a la construcció de nous centres docents públics per a l'aplicació del sistema educatiu, així com per a l'adequació amb ampliació dels existents a la normativa vigent; i respecte a la Conselleria d'Obres Públiques, Urbanisme i Transports i a altres conselleries de la Generalitat Valenciana, per a l'execució d'obres que es comprenguen en l'objecte social de l'institut.
  
DISPOSICIÓ FINAL
  
El present decret entrarà en vigor el mateix dia de la publicació en el Diari Oficial de la Generalitat Valenciana.
  
Valencia, 23 de març de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN


Còpia Permalink ELI